b"\n_START_ARTICLE_\nFlavona\n_START_PARAGRAPH_\nLes flavones (del llat\xc3\xad: flavus = groc), s\xc3\xb3n una classe de flavonoides basats en l'estructura del 2-fenilcrom\xc3\xa9-4-ona (2-fenil-1-benzopir\xc3\xa0-4-ona) com es veu en la imatge._NEWLINE_Les flavones naturals inclouen l'Apigenina, la Luteolina i la Tangeritina entre altres. Entre les flavones sint\xc3\xa8tiques hi ha la Diosmina i el Flavoxat.\n_START_SECTION_\nIngesti\xc3\xb3 i beneficis\n_START_PARAGRAPH_\nLes flavones es troben principalment en cereals i plantes arom\xc3\xa0tiques. A Occident s'estima que la ingesti\xc3\xb3 di\xc3\xa0ria \xc3\xa9s d'uns 20-50 mg per dia. Recentment l'inter\xc3\xa8s per les flavones ha crescut molt pel seu efecte benefici\xc3\xb3s contra malalties com aterosclerosi, osteoporosi, diabetis mellitus i alguns c\xc3\xa0ncers. Actualment es comercialitzen flavones com suplement diet\xc3\xa8tics. Per\xc3\xb2 tamb\xc3\xa9 presenten interaccions amb alguns medicaments."